ইউসিবির এমডি আবদুল মুহাইমেনের পদত্যাগ
টেকনাফে বন্দুকযুদ্ধে ‘মাদক ব্যবসায়ী’ নিহত আগামী মাসে ঢাকায় আসছেন ভারতের পররাষ্ট্র সচিব একাদশ জাতীয় সংসদের দ্বিতীয় অধিবেশন শুরু আজ সৌম্যর রেকর্ড ডাবল সেঞ্চুরিতে চ্যাম্পিয়ন আবাহনী রানা প্লাজা ধসের ৬ বছর আজ স্বর্ণ আমদানির ঘোষণার সময় তিনমাস বাড়ানো হবে বোনকে দেখে কান্নায় ভেঙে পড়লেন শেখ সেলিম শ্রীলঙ্কায় হামলার দায় স্বীকার করলো আইএস
প্রকাশ : ২৯ আগস্ট ২০১৮, ২২:৪৮
ইউনাইটেড কমার্শিয়াল ব্যাংক লিমিটেডের (ইউসিবি) ব্যবস্থাপনা পরিচালকের (এমডি) পদ ছাড়লেন এ ই আব্দুল মুহাইমেন। যদিও তার কার্যকালের মেয়াদ শেষ হয়নি। তিনি ২০১৭ সালের জুলাই থেকে ইউসিবির এমডি পদে দায়িত্ব পালন করছিলেন। গত রবিবার আব্দুল মোহাইমেন ব্যাংকটির পরিচালনা পর্ষদের কাছে পদত্যাগ পত্র জমা দেন। ইউসিবি সূত্রে এই তথ্য নিশ্চিত করেছেন।
এদিকে ইউসিবির ভারপ্রাপ্ত এমডি হিসেবে আরিফ কাদেরীকে দায়িত্ব দেয়া হয়েছে। তিনি ব্যাংকটির অতিরিক্ত ব্যবস্থাপনা পরিচালকের (এএমডি) দায়িত্বে আছেন।
এর আগে রাষ্ট্রায়ত্ব বেসিক ব্যাংকের এমডি মুহাম্মদ আউয়াল খান ঈদের আগে পদত্যাগপত্র জমা দেন।
সূত্র মতে, পরিচালকদের দ্বন্দ্বসহ বিভিন্ন কারণে গত কয়েক বছর ধরেই ধারাবাহিকভাবে খারাপ পরিস্থিতি পার করছে ইউসিবি। প্রতিবছর কমে যাচ্ছিল ব্যাংকটির নিট মুনাফা। এমন পরিস্থিতিতে ২০১৭ সালের জুলাই মাসে ইউসিবির এমডি পদে দায়িত্ব দেয়া হয় আব্দুল মুহাইমেনকে। কিন্তু পরিস্থিতির উন্নতি না হওয়া কিংবা সামাল দিতে না পারায় তাকে এ পদ ছাড়তে হয়েছে বলে সংশ্লিষ্টরা মনে করছেন।